Mandátna zmluva  
na výkon stavebného dozoru a odborného poradenstva uzatvorená podľa § 566 a nasl. zákona č. 513/1991 Zb. Obchodný zákonník v znení neskorších predpisov medzi týmito zmluvnými stranami:

I.

Zmluvné strany

**Mandantom:**

**Obchodné meno:** Stredná odborná skola technická

**Sídlo:** F. Lipku 2422/5, 920 01 Hlohovec

**IČO:** 17050324

**DIČ:** 2021268535

**Štatutár:** Ing. Oľga Kropelová, riaditeľka školy

**Bankové spojenie:** Štátna pokladnica SK89 8180 0000 0070 0049 5463

**Tel.** 033/7320620, 0911 702358, 0903 736632

**Mail:**  sosthc@zupa-tt.sk

a

**Mandatárom:**

**Obchodné meno: PJ Centrum, s.r.o**

**Sídlo:** Kostolná 757/23 922 41 Drahovce

**IČO:** 46975799

**DIČ:** 2023687908

**Konateľ:** Peter Sedláčik

**Bankové spojenie:** Sberbank Slovensko, a.s. SK95 3100 0000 0042 9002 5908

**Tel.** 0918 507519, 0905 870228

**Mail:**  peter.sedlacik74@gmail.com

II.  
Predmet zmluvy

Mandatár sa zaväzuje, že pre mandanta bude vykonávať výkony Technického dozoru podľa odporúčaného obsahu na stavbe: „Skvalitnenie a rozšírenie praktického vyučovania v  študijných odboroch SOŠT Hlohovec – stavebné práce“

1. v rozsahu uvedenom v tejto zmluve.

2. Stavba, na ktorej bude mandatár vykonávať Technický dozor investora, je určená v zmluve o dielo s dodávateľom stavebných prác „Skvalitnenie a rozšírenie praktického vyučovania v študijných odboroch SOŠT Hlohovec – stavebné práce“.

3. Mandant sa zaväzuje, že uhradí dohodnutú cenu za vykonané práce a poskytne mandatárovi dojednané spolupôsobenie.

**III.**

**Spôsob uskutočnenia prác**

1. Technický dozor investora bude vykonávať minimálne každý týždeň priamo na stavbe. Technický dozor investora bude investora informovať o priebehu realizácie. V prípade havarijných situácií pri realizácii budú informácie mandantovi odovzdané okamžite.
2. Pri vykonávaní prác bude mandatár dodržiavať všeobecné záväzné predpisy, technické normy, dojednania tejto zmluvy a bude sa riadiť východzími podkladmi mandanta, zápismi a dohodami zmluvných strán na štatutárnej úrovni.

3. Mandatár bude vykonávať Technický dozor investora stavby “Skvalitnenie a rozšírenie praktického vyučovania v študijných odboroch SOŠT Hlohovec – stavebné práce“.

4. Mandant je povinný odovzdať včas mandatárovi veci a informácie, potrebné na zriadenie záležitostí uskutočnenie právnych úkonov v mene mandanta, je tento povinný mandatárovi na jeho požiadanie vystaviť včas písomné plnomocenstvo.

5. Mandatár bude vykonávať svoju činnosť na stavbe formou „Občasného stavebného dozoru“, t. j. v priebehu celej doby prípravy a výkonu prác súvisiacich s jej realizáciou, a to vždy v čase podľa potreby prítomnosti mandatára na stavbe. Pri neprerušovanom priebehu niektorého stavebného procesu alebo pri časových sklzoch vo výstavbe a pod. , musí byť jeho prítomnosť zabezpečená aj v dňoch pracovného pokoja alebo voľna, prípadne i v noci. Po ukončení stavby mandatár spolu s mandantom prevezmú dokončenú stavbu a vyhotovia zápis o prevzatí stavby.

IV.  
Čas plnenia

1. Mandatár sa zaväzuje, že vykoná predmet dojednaný v rozsahu a obsahu čl. II tejto zmluvy od prevzatia staveniska po odstránenie závad vyplývajúcich z preberania a odovzdania stavby.

V.  
Spolupôsobenie mandanta

1. Mandant sa zaväzuje, že poskytne mandatárovi v rozsahu nevyhnutnom potrebné doklady/zmluva o dielo na zhotovenie stavby/ v lehote min. 5 dní pred odovzdávaním staveniska.
2. Mandant sa zaväzuje zabezpečiť súčinnosť zhotoviteľa/príslušnej zmluvy o dielo na stavbu uvedenú v čl. II bod 1 tejto zmluvy/ podľa požiadaviek mandatára a stavebného zákona.

VI.  
Odmena mandatára

1. Odmena za činnosť mandatára podľa tejto zmluvy je dojednaná dohodou zmluvných strán.
2. Dohodnutá odmena je 460,- EUR /slovom: Štyristošesťdesiat/EUR, vrátane DPH.
3. V odmene mandatára sú zahrnuté všetky náklady, ktoré mandatár účelne vynaloží pri plnení

svojho záväzku.

VII.  
Platobné podmienky

1. Mandatár má povinnosť vyhotoviť a doručiť mandantovi faktúru za práce podľa tejto zmluvy najneskôr do 10 dní od podpísania preberacieho protokolu.

2. Mandant má povinnosť vyplatiť faktúru najneskôr do 30 dní odo dňa doručenia faktúry mandantovi.

3. V prípade omeškania úhrady faktúry mandantom platia ustanovenia Obchodného zákonníka. To isté platí, ak je v omeškaní mandatár s odovzdaním/ resp. vykonaním prác/

VIII.

Zodpovednosť za vady

1. Mandatár zodpovedá za to, že predmet tejto zmluvy bude vykonaný podľa zmluvy o dielo na stavbu „Skvalitnenie a rozšírenie praktického vyučovania v študijných odboroch SOŠT Hlohovec – stavebné práce“

2. v súlade s technickými a právnymi predpismi a podľa ustanovenia tejto zmluvy.

3. Mandatár nezodpovedá za vady, ktoré boli spôsobené použitím podkladov prevzatých od mandanta a mandatár ani pri vynaložení všetkej starostlivosti nemohol zistiť ich nevhodnosť.

IX.

Všeobecné dojednania

1. Práva a povinnosti oboch zmluvných strán, ktoré nie sú upravené touto zmluvou, ako i nároky zmluvných strán z tejto mandátnej zmluvy vzniknuté, sa riadia príslušnými ustanoveniami Obchodného zákonníka o mandátnej zmluve, ako i príslušnými všeobecnými ustanoveniami Obchodného zákonníka a Občianskeho zákonníka.

2. Táto zmluva je vyhotovená v dvoch vyhotoveniach, z ktorých každá strana obdrží po jednom vyhotovení.

3. Zmluva nadobúda platnosť a účinnosť dňom podpisu oboma zmluvnými stranami.

V Hlohovci, dňa ............................. V Drahovciach, dňa ...................................

......................................................... .......................................................

Ing. Oľga Kropelová Peter Sedláčik

mandant mandatár